ผลิตโชค อายนบุตร

ผลิตโชค อายนบุตร (เกิด 9 สิงหาคม พ.ศ. 2527) ชื่อเล่น เป๊ก เป็นนักร้อง พิธีกร นายแบบ นักพากย์ พรีเซนเตอร์ชาวไทย

**ประวัติ**

**ชีวิตตอนต้นและการศึกษา**
ผลิตโชค เกิดเมื่อวันที่ 9 สิงหาคม พ.ศ. 2527 โดยชื่อ "ผลิตโชค" มีที่มาจากตามธรรมเนียมของโบราณสืบต่อมา เนื่องด้วยบุคคลที่ใช้นามสกุลอายนบุตรซึ่งเป็นนามสกุลพระราชทานของพระบาทสมเด็จพระมงกุฎเกล้าเจ้าอยู่หัว จะต้องมีชื่อขึ้นต้นด้วยตัว ผ และมีการตั้งชื่อกันเป็นกลอนภายในสกุล 
เขาได้เข้ารับศึกษาระดับปฐมวัยที่โรงเรียนอนุบาลพิษณุโลก แต่ยังไม่จบระดับอนุบาล บิดาก็ต้องย้ายไปทำงานที่ประเทศออสเตรเลีย จึงย้ายไปทั้งครอบครัวเป็นเวลาประมาณ 7 ปี ได้จบการศึกษาชัเนปฐมวัยและประถมศึกษาที่โรงเรียน Cabramatta Public School ในซิดนีย์ ประเทศออสเตรเลีย ต่อมาได้ย้ายกลับมาประเทศไทย โดยบิดาและมารดาของเขาได้แยกทางกัน มารดาได้ย้ายไปอยู่กับครอบครัวใหม่ที่ประเทศเนเธอร์แลนด์ แต่เขาอยากเดินตามฝันของตัวเองจึงเลือกที่จะอยู่กับบิดาที่ไทย ตั้งแต่อายุ 15 ปี และศึกษาระดับมัธยมตอนต้นที่โรงเรียนเตรียมอุดมศึกษาน้อมเกล้า และตอนปลายที่โรงเรียนนวมินทราชินูทิศ เตรียมอุดมศึกษาน้อมเกล้า (สายศิลป์–ฝรั่งเศส) และสำเร็จการศึกษาระดับปริญญาตรีจาก สาขาวิชาดุริยางคศาสตร์สากล คณะศิลปกรรมศาสตร์ มหาวิทยาลัยศรีนครินทรวิโรฒ ปัจจุบันกำลังศึกษาระดับปริญญาโทศิลปศาสตรมหาบัณฑิต (การจัดการธุรกิจการท่องเที่ยวและการบริการ) วิทยาลัยการท่องเที่ยวและการบริการ มหาวิทยาลัยรังสิต
เขายังเคยเข้ารับการอุปสมบทในวันที่ 5 พฤศจิกายน พ.ศ. 2559 เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ วัดบวรนิเวศราชวรวิหาร โดยได้ฉายาทางธรรมว่า "พระปุญญภาโค" แปลว่า ผู้มีส่วนแห่งบุญ

**งานบันเทิง**
พ.ศ. 2545 เป๊กฝึกกับแกรมมี่ประมาณ 7 ปีก่อนเดบิวต์ ทั้งการร้องเพลง การเต้น การใช้ห้องอัดเสียง การใช้ไมค์ และได้เป็นสมาชิกวงดนตรีชื่อ G-BOYZ สังกัดจีเอ็มเอ็ม แกรมมี่ ร่วมกับฟิล์ม รัฐภูมิ โตคงทรัพย์ และแบงค์ พิสิษฐ คำยอด มีผลงาน 2 เพลง คือเพลง "ยิ้ม ยิ้ม" (ต้นฉบับ:ศรีพรรณ ชื่นชมบูรณ์) และเพลง "ไม่รู้จะเลือกใคร" (ต้นฉบับ: ชาคริต แย้มนาม) โดยได้ออกมิวสิกวีดีโอเพลงเปิดตัว คือ เพลง "ยิ้ม ยิ้ม" ภายหลังเป็นนักร้องเดี่ยวในสังกัดจีเอ็มเอ็ม แกรมมี่
พ.ศ. 2548 เป๊กมีผลงานที่เป็นที่รู้จักจากเพลง "ไม่มีใครรู้" ในอัลบั้ม One Man Story ชุดที่ 1 จากนั้นจึงมีผลงานอัลบั้มชุดแรกชื่อ One ผลิตโชค ออกมาในปีเดียวกันซึ่งก็ประสบความสำเร็จ มีเพลงดังไม่ว่าจะเป็นเพลง "หรือแค่ขำ ๆ ", "ใจหนึ่งก็รักอีกใจก็เจ็บ" และ "นิทานหิ่งห้อย" จากนั้นก็ได้ร่วมงานอีกครั้งใน One Man Story #2 อัลบั้ม Love Passion มีเพลงดังคือ “ชู้ในใจ” และจากนั้นก็ออกผลงานเดี่ยวชุดที่ 2 คือ I'm in Love หลังจากนั้นในปี พ.ศ. 2551 ได้รวมตัวกันตั้งวงทรีโอในนาม "เป๊ก-อ๊อฟ-ไอซ์" กับอัลบั้ม Together มีเพลงดังอย่าง "แค่คนโทรผิด" โดยมีเพลง "ไม่รักอย่าทำให้คิด" เป็นเพลงเดี่ยวของตนเองในอัลบั้มและเมื่อเดือนกุมภาพันธ์ พ.ศ. 2553 เป๊กได้ย้ายจากค่ายแกรมมี่มาอยู่กับค่ายเอ็กแซ็กท์ 
ในปี 2555 เป๊กออกอัลบั้มกับค่าย Humbrella ในเครือของ ค่าย GMM Grammy มีซิงเกิ้ลเพลง "อยากให้แววตาฉันเป็นคนอื่น (Why)" ปี 2559 นอกจากนั้นเป๊กยังเคยเป็นพิธีกรรายการดิสนี่ย์ คลับ และรายการ Wake Club และพากย์เสียงให้แก่ภาพยนตร์หลายเรื่อง เช่น แฮร์รี่ พอตเตอร์  พากย์เป็น เพอร์ซี่ วีสลี่ย์, ภาพยนตร์เรื่อง Happy Feet เป็นมัมเบิล และพากย์เป็น ปีเตอร์แพน ในภาพยนตร์การ์ตูนเรื่อง Peter Pan2 ในปี 2558 เป๊ก ผลิตโชคเป็นเทรนเนอร์ในรายการ The Trainer ซีซันที่ 5 อีกด้วย
ปี 2560 เป๊กเป็นผู้เข้าแข่งขันในรายการ The Mask Singer หน้ากากนักร้อง ซีซั่นที่ 1 ทางช่องเวิร์คพอยท์ ในนามหน้ากากจิงโจ้ และเป็นผู้ชนะของกรุ๊ป D ซึ่งการที่เขาเข้าร่วมแข่งขันในรายการนี้ทำให้มีแฟนคลับของผลิตโชคเพิ่มขึ้นอย่างมาก โดยแฟนคลับผู้หญิง เรียกว่านุช ถ้าแฟนคลับผู้หญิงมากันหลายคน เรียกว่านุชes โดยแฟนคลับผู้ชาย เรียกว่านุชา และแฟนคลับเพศทางเลือก เรียกว่า นิชนุช และยังแบ่งเป็นแฟนคลับเป็นหลากหลายสายหลายประเภท และออกอัลบั้มกับค่ายไวท์มิวสิค ในเครือของ GMM Grammy มีซิงเกิลเพลง  "โทษที่เอาแต่ใจ (Sorry)"  อัปโหลดขึ้นเว็บไซต์ยูทูบครั้งแรกในวันที่ 10 กรกฎาคม พ.ศ. 2560 และเพลง "นี่แหละความรัก (This is Love)" อัปโหลดมิวสิควิดีโอเนื้อร้องขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560และมิวสิควีดีโออัปโหลดขึ้นเว็บไซต์ยูทูบครั้งแรกในวันที่ 19 มกราคม พ.ศ. 2561
ปี 2561 เป๊กออกซิงเกิลเพลง " First Lady (ซิงเกิ้ลของผลิตโชค อายนบุตร)" อัปโหลดมิวสิควิดีโอเนื้อร้องขึ้นเว็บไซต์ยูทูบครั้งแรกในวันที่ 17 เมษายน พ.ศ. 2561  และมีคอนเสิร์ตของตัวเองเป็นครั้งแรก ชื่อ "PECK PALITCHOKE "First Date Concert"  20-22 เมษายน 2561  ชั้น 5 ห้างสรรพสินค้าสยามพารากอน  และในปีเดียวกันนี้ในช่วง 30 เมษายน - 4 พฤษภา มีงาน  FRUITA PRESENTS  "One Man Story" Exhibiton  ที่บริเวณลาน Atrium 2 ชั้น G สยามเซ็นเตอร์ เป็นงานนิทรรศการภาพวาดเป๊ก โดยเรือนช่างศิลป์ 
กลางปีเป๊กออกซิงเกิลเพลง "I'M OK(ซิงเกิ้ลของผลิตโชค อายนบุตร)" มิวสิควีดีโออัปโหลดขึ้นทางแอปพลิเคชันและเว็บไซต์ไลน์ทีวีครั้งแรกในวันที่ 25 มิถุนายน พ.ศ. 2561และมิวสิควีดีโออัปโหลดขึ้นเว็บไซต์ยูทูบครั้งแรกในอีกหนึ่งเดือนต่อมา ซึ่งเพลงนี้เป๊กได้ร่วมแต่งทำนองร่วมกับธารณ ลิปตพัลลภ สมาชิกวงลิปตา ซึ่งแทนเป็นโปรดิวเซอร์ในเพลงนี้ด้วย และช่วงปลายปี เป๊กมีผลงานเพลงภาษาอังกฤษเพลงแรกในชีวิตของการเป็นนักร้อง หลังจากออกรายการ The Mask Singer หน้ากากนักร้อง ซีซันที่ 1 สวมหน้ากากจิงโจ้ด้วยการร้องcover เพลงภาษาอังกฤษหลายเพลง เช่น Shape of You และ Love on top เป็นต้น จนเป็นที่ชื่นชมในผลงานและความสามารถอีกด้านภาษาในการร้องเพลง นั่นคือเพลง Nobody like you โดยร่วมกับ Hollaphonic มิวสิควีดีโออัปโหลดขึ้นเว็บไซต์ยูทูบครั้งแรก เมื่อวันที่ 27 กันยายน พ.ศ. 2561 และออกมิวสิควีดีโอเพลง First Lady ฉบับ Remix เวอร์ชันใหม่ ร่วมกับ Hollaphonic ฉบับเอ๊กซ์คลูซีพโดย Joox อัปโหลดมิวสิควิดีโอขึ้นเว็บไซต์ยูทูบครั้งแรกในวันที่ 19 ธันวาคม พ.ศ. 2561
ปี 2562 เป๊กออกซิงเกิลพิเศษเพลง "YOU ARE REAL" อัปโหลดมิวสิควิดีโอขึ้นเว็บไซต์ยูทูบครั้งแรกในวันที่ 28 กุมภาพันธ์ พ.ศ. 2562  และมีคอนเสิร์ตของตัวเองเป็นครั้งที่สอง ชื่อ "PECK PALITCHOKE Concert # 2 : LOVE IN SPACE"  6 - 8 เมษายน 2562 ที่รอยัล พารากอน ฮอลล์ ชั้น 5 ศูนย์การค้าสยามพารากอน ซึ่งบัตรคอนเสิร์ตทั้ง 3 รอบ ขายบัตรหมดภายใน 5 นาที ตั้งแต่เวลาที่เริ่มจองบัตร ช่วงปลายปีเป๊กออกอัลบั้ม The Butterfly รวมเพลงเดี่ยวที่ปล่อยออกมาตั้งแต่หลังถอดหน้ากากในรายการ The Mask Singer หน้ากากนักร้อง ซีซั่นที่ 1 
ปี 2563 เป๊กออกดิจิตอลอัลบั้ม A Little Thing
ปี 2564 ในวันที่ 15 ธันวาคม เป๊กได้รับการแต่งตั้งจาก UNICEF ให้เป็น “Friends of UNICEF” พร้อมกับ มิน พีชญา วัฒนามนตรี และแบมแบม กันต์พิมุกต์ ภูวกุล 

**ผลงานเพลง**
บทความหลัก: รายชื่อผลงานเพลงของผลิตโชค อายนบุตร- One ผลิตโชค (2548)- I'm in Love (2550)- Together: Peck-Aof-Ice (2551)- Let's Move (2555)- THE BUTTERFLY (2562)- A Little Thing (2563)
ผลงานล่าสุดของผลิตโชค คือOfficialซิงเกิลเพลง "โทษที่เอาแต่ใจ (Sorry)" คลิปมิวสิควิดีโอนี้อัปโหลดขึ้นเว็บไซต์ยูทูบครั้งแรกในวันที่ 10 กรกฎาคม พ.ศ. 2560 เป็นเพลงไทยเพลงแรกที่มียอดดาวน์โหลด iTunesประจำสัปดาห์ทะลุพัน (1330) และคลิปOfficialวิดีโอแบบเนื้อเพลง เพลง"นี่แหละความรัก (This is Love)" อัปโหลดขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560 และติดชาร์ท iTunes ในสองสัปดาห์แรก และอยู่ในลำดับ 3 ของอันดับเพลงไทยที่มีคนฟัง ดู และโหวตมากที่สุดผ่านการรวมคะแนนจาก Youtube, Digital Vote, Spin และ iTunes ในสัปดาห์ที่ 47 (18 ธ.ค. - 24 ธ.ค.) และมีคอนเสิร์ตของตัวเองในปี 2561 ชื่อ "PECK PALITCHOKE "First Date Concert"  20-22 เมษายน 2561 ที่ Paragon Hall ชั้น 5 ห้างสรรพสินค้าสยามพารากอน

**ผลงานทางโทรทัศน์ และภาพยนตร์**

**โทรทัศน์**
 รายการ ดิสนี่ย์ คลับ เป็นพิธีกร (2545-2553)- การ์ตูน คิม พอสสิเบิล พากษ์เป็น เวด (2545-2550)- รายการ Wake Club เป็นพิธีกร (2545)  - การ์ตูนแอนิเมชั่น เบิร์ดแลนด์ แดนมหัศจรรย์ พากย์เป็น ฮุน (2554)- รายการ 365 Post news เป็นพิธีกร (2557)- รายการ สวยเฉียบเนี้ยบ เป็นพิธีกร (2557)- ละคร The Extra วงการร้าย วงการรัก รับบทเป็น เจพี (2559)- รายการ The Mask Singer หน้ากากนักร้อง ผู้เข้าแข่งขัน หน้ากากจิงโจ้ (2559-2560)- รายการ Peck Life is Playtime เป็นพิธีกร (2560)- รายการ Palit’s World เป็นพิธีกร (2561)- รายการ ลดโลกเลอะกับผลิต เป็นพิธีกร (2562) 

**คอนเสิร์ต**
บทความหลัก: รายชื่อผลงานคอนเสิร์ตของผลิตโชค อายนบุตร

**รางวัลที่ได้รับ**

**อื่น ๆ**
ปี 2018
*บุคคลแห่งปี ที่สุดของคนบันเทิงในปี 2561 ฝ่ายชาย โดยหนังสือพิมพ์คมชัดลึก ฉบับวันที่ 31 ธันวาคม 2561
*ลำดับที่ 1 ที่สุดแห่งปี 2561 นักร้องเพลงไทยสากลชายที่คนชื่นชอบมากที่สุด ร้อยละ 46.99 จากสวนดุสิตโพล, 30 ธันวาคม 2561
*ลำดับที่ 1 โพลดารา โพลที่สำรวจจากดารานักร้องด้วยกันเอง ติดลำดับที่ 1 ในประเภทนักร้องในดวงใจ ร้อยละ 17.8 จากหนังสือพิมพ์ไทยรัฐ ฉบับวันที่ 1 มกราคม 2562
ปี 2017
*Best Comeback: “เป๊ก-ผลิตโชค” “จิงโจ้”ตัวนำโชค, Star Best Comeback, ดารากลับมาปังแห่งปี 2017 จากMAYA CHANNEL
*ฉายาดาราแห่งปี 2560 ฉายา"คุณหลวงพวงเพชร" จากรายการไนน์เอ็นเตอร์เทนและตกมันส์บันเทิง ทางช่อง 9 MCOT(ออกอากาศเมื่อ 25 ธันวาคม 2560)
*ฉายาอื่นๆที่ได้รับในปี 2560 คือฉายา"เป๊กห้างแตก"
*ที่สุดแห่งปี ปรากฏการณ์เป๊ก ผลิตโชค และผองนุชes โดยไบรท์ทีวี, 29 ธันวาคม 2560
*ที่สุดของปี 2017: Hot ที่สุดของปี 2017: ได้แก่ เป๊ก ผลิตโชค โดยรายการไนน์ เอนเตอร์เทน, 30 ธันวาคม 2560 
*ลำดับที่ 2 ที่สุดแห่งปี 2560 นักร้องเพลงไทยสากลชายที่คนชื่นชอบมากที่สุด ร้อยละ 34.44 จากดุสิตโพล, 30 ธันวาคม 2560
*ลำดับที่ 2 โพลดารา โพลที่สำรวจจากดาราด้วยกันเอง ติดลำดับที่ 2 ใน 2 ประเภท คือ  ประเภทนักร้องในดวงใจ ร้อยละ 10.5 และ ลำดับที่ 2 ประเภทดาวรุ่งพุ่งแรง  ร้อยละ 19.9 จากหนังสือพิมพ์ไทยรัฐ ฉบับวันที่ 1 มกราคม 2561
*ลำดับที่ 2 ที่สุดแห่งปี 2560: คืนชีพที่ซู้ด โดยหนังสือพิมพ์ข่าวสด ฉบับวันที่ 31 ธันวาคม 2560
*ลำดับที่ 2 หนุ่มเจ้าเสน่ห์แห่งปี 2017 จาก sanook.com
*ลำดับที่ 3 ที่สุดปรากฏการณ์วงการบันเทิงไทยปี 2017 การคัมแบ็ควงการของเป๊ก ผลิตโชคหรือหน้ากากจิงโจ้ จากรายการ The Mask Singer Season 1 
*ลำดับที่ 3 หนุ่มๆหน้ากากจาก The Mask Singer ถอดหน้ากากแล้วใครหล่อที่สุด จาก the star thailands.com
*ลำดับที่ 4 คนดังทรงอิทธิพลประจำปี 2560 จากดาว.news
*ลำดับที่ 4 ดาราที่ถูกค้นชื่อใน Google มากที่สุดปี 2017
*ลำดับที่ 5 เรื่องบันเทิงสุดปังแห่งปี 2017 เรื่องของเป๊ก ผลิตโชค จากรายการ The mask singer โดยรายการห้องข่าวบันเทิง ช่องWorkpoint ออกอากาศวันที่ 31 ธันวาคม 2560
*ลำดับที่ 8 บทความของ A day ที่มียอดผู้อ่านสูงสุดในปี 2017 (เผยแพร่เมื่อ 30 ธันวาคม 2560) บทสัมภาษณ์หลังถอดหน้ากากจิงโจ้ "ตัวจริงและสิ่งที่เป็นมาตลอด 12 ปีของ เป๊ก-ผลิตโชค อายนบุตร นักร้องหนุ่มที่ใช้ความตั้งใจเอาชนะคำวิจารณ์"(ตีพิมพ์เมื่อ 23 มีนาคม 2560) 
*1 ใน 3 ศิลปินมาแรงประจำปี 2017 โดยรายการบันเทิงเดลี่ PPTV, 30 ธันวาคม 2560 
*1 ใน 5 นักร้องชายยอดนิยมปี 2017 โดย KAZZ แมกกาซีน
*1 ใน 6 สามีแห่งชาติและตัวท็อปแห่งวงการปี 2560
*1 ใน 10 ไอดอลร้อนแรงแห่งปี “เป๊ก ผลิตโชค: ไอดอลซุปตาร์หัวใจไม่ท้อ” จากหนังสือพิมพ์ไทยรัฐ ฉบับวันที่ 30 ธันวาคม 2560(กรอบบ่าย)
*1 ใน 10 ศิลปินไอดอลแห่งวงการบันเทิงไทยประจำปี 2017 โดยนิตยสาร Secret, เผยแพร่: 30 ธันวาคม 2560
*1 ใน 10 เหตุการณ์สำคัญวงการเพลงประจำปี 2017: เป๊ก ผลิตโชค กับการฟื้นคืนชีพในวงการ, ที่สุดแห่งปี โดยสนุกดอตคอม, เผยแพร่: 28 ธันวาคม 2560- 1 ใน 10 ที่สุดปีระกา 2560: ปรากฏการณ์ความฮอต-ดราม่ารายการThe Mask Singer จากหนังสือพิมพ์ไทยรัฐออนไลน์ ฉบับวันที่ 31 ธันวาคม 2560
*นักร้องไทยที่แอคเคาท์ทวิตเตอร์ ขึ้นอันดับ 1 ของโลก #peckpalitchoke #เป๊กผลิตโชค เมื่อ 26 พฤศจิกายน 2017 จากการโพสต์แคปชั่นคำคมเชียร์มารีญา นางสาวไทยปี 2017
*ทั้ง 3 อัลบั้มของเป๊ก ผลิตโชค ติดอันดับอัลบั้มยอดนิยม ลำดับที่ 1-3 ชาร์ท iTUNES เมื่อ 1 เมษายน 2560เป๊ก ผลิตโชคมีอัลบั้มและเพลงติดชาร์ท iTUNES มากถึง 13 เพลง ณ 12 เมษายน 2560และ 2 พฤษภาคม 2560 มีเพลงติดชาร์ท iTUNES มากถึง 9 เพลง
*คลิปไลฟ์สดซ้อมร้องเพลงกับแพรว เมื่อ 16 มีนาคม 2560 วันแรกหลังจากที่ถอดหน้ากากจิงโจ้ มีคนดูมากกว่าหนึ่งล้านวิว ซึ่งในขณะนั้นมีคนไลค์เพจประมาณห้าหมื่นคน

**อ้างอิง**

**แหล่งข้อมูลอื่น**
 peckpalit- Peckpalitchoke- peckpalit-  เปิดประวัติ ‘เป๊ก-ผลิตโชค’ เจ้าของ ‘หน้ากากจิงโจ้’ ตอนนี้ชีวิตเปลี่ยน

หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน